Deivids Džeimss

Deivids Bendžamins Džeimss (; dzimis ) ir Anglijas futbola treneris un bijušais futbolists, spēlējis vārtsarga pozīcijā. Strādā arī kā futbola eksperts BT Sport.

Džeimss ir ceturtajā vietā pēc visvairāk nospēlētajām spēlēm Anglijas Premjerlīgā. Kopā Premjerlīgā aizvadījis 572 spēles. Bijis līderis Premjerlīgā par visvairāk sausajām spēlēm (196), līdz viņu apsteidza Petrs Čehs.

 Karjera 
Savu karjeru sācis Watford komandā. Vēlāk spēlējis jau Anglijas Premjerlīgas komandās Liverpool, Aston Villa, West Ham United, Manchester City un Portsmouth. 1995. gadā ar Liverpool izcīnījis Anglijas Līgas kausu, bet 2008. gadā ar Portsmouth FA kausu. 2010. gadā Džeimss 39 gadu vecumā kļuva par vecāko vārtsargu, kas ir spēlējis FA kausa finālā. Vēlāk spēlējis zemāku līgu komandās Bristol City un Bournemouth. 2013. gadā Džeimss pievienojās Islandes komandai ÍBV Vestmannaeyjar, kur viņš oficiāli noslēdza karjeru. 2013. gada oktobrī Džeimss kļuva par treneri Luton Town komandā, bet 2014. gadā viņš kļuva par spēlējošo treneri Indijas komandā Kerala Blasters.

2018. gadā Džeimss atgriezās Kerala Blasters komandā, šoreiz jau kā galvenais treneris.

Anglijas futbola izlases sastāvā piedalījies 53 spēlēs no 1997. līdz 2010. gadam. Bijis komandas pamatvārtsargs 2004. gada Eiropas čempionātā un 2010. gada FIFA Pasaules kausā.

 Sasniegumi 
Liverpool

 Anglijas Līgas kauss: 1994—95

Portsmouth

 FA kauss: 2007—08

 Atsauces 

 Ārējās saites 

Kategorija:1970. gadā dzimušie
Kategorija:Hārtfordšīrā dzimušie
Kategorija:Anglijas futbolisti
Kategorija:Anglijas izlases futbolisti
Kategorija:Anglijas futbola treneri
Kategorija:Watford F.C. spēlētāji
Kategorija:Liverpool FC spēlētāji
Kategorija:Aston Villa F.C. spēlētāji
Kategorija:West Ham United F.C. spēlētāji
Kategorija:Manchester City F.C. spēlētāji
Kategorija:A.F.C. Bournemouth spēlētāji
Kategorija:2002. gada FIFA Pasaules kausa spēlētāji
Kategorija:2004. gada Eiropas čempionāta futbolā spēlētāji
Kategorija:2006. gada FIFA Pasaules kausa spēlētāji
Kategorija:2010. gada FIFA Pasaules kausa spēlētāji
Kategorija:Bristol City FC spēlētāji
Kategorija:Portsmouth FC spēlētāji
Kategorija:Futbola vārtsargi